જોકે બજાર વિસ્તારમાં બંધની નહિવત્ અસર જોવા મળતા જનજીવન રાબેતા મુજબ ચાલુ રહ્યુ હતું. ઉ. ગુ. માં કોંગ્રેસના બંધને મિશ્ર પ્રતિસાદ : ઘર્ષણ મોડાસા : દેશભરમાં સતત વધી રહેલા પેટ્રોલ-ડીઝલના ભાવ વધારા પર સરકારને ઘેરવા માટે અને મોંઘવારી નાથવામાં અસફળ રહેલી કેન્દ્ર સરકાર ની નિષ્ફળતા મુદ્દે કોંગ્રેસે સોમવારે ભારત બંધનું એલાન નું આહવાન કરતા અરવલ્લી જીલ્લા કોંગ્રેસ સમિતિ દ્વારા અરવલ્લી જીલ્લામાં બંધ પાળવા વેપારીઓ અને પ્રજાજનોને બંધમાં જોડાવવા અપીલ કરી હતી બંધ ની અમલવારી કરાવવા અરવલ્લી જીલ્લા કોંગ્રેસ સમિતિના પદાધિકારીઓ, ત્રણ તાલુકાના ધારાસભ્યો અને કાર્યકરો મોટી સંખ્યામાં રસ્તા પર ઉતર્યા હતા અને બજારો બંધ કરાવ્યા હતા વેપારીઓ અને ધંધાર્થીઓ થોડી વાર માટે ધંધા-રોજગાર બંધ રાખી સહયોગ આપ્યા બાદ બપોરે ૧૨ વાગ્યા પછી તમામ દુકાનો અને બજારો ખુલતા બંધને મિશ્ર પ્રતિસાદ મળ્યો હતો.